Ares

**Ares** é un concello da provincia da Coruña, pertencente á comarca de Ferrol. Segundo o IGE o 1 de xaneiro de 2023 tiña 6132 habitantes (3019 homes e 3113 mulleres). O seu xentilicio (véxase no Galizionario) é «».

## Patrimonio histórico 
Ares conta cun estilo arquitectónico orixinal, con casas dunha soa planta e galerías de madeira pintada de cores vivas. Todo o concello está salpicado por edificios de arquitectura indiana. Moitos deles son dunha grande beleza e gozan dun case perfecto estado de conservación. A súa singularidade converteuna nun destino de veraneo moi visitado nos anos 80 e 90. Este feito contribuíu á propia degradación do contorno arquitectónico, que se viu inundado de casas modernas de varios pisos, aínda que hai zonas que conservan o encanto orixinal da vila, como *O Porto*, onde abundan as casas dunha altura e paredes encaladas que envolven arrevesadas canellas.

As construcións máis relevantes son o mosteiro de Santa Catarina de Montefaro e as baterías militares do Segaño e Coitelada, ademais dos restos dunha antiga torre situada ao final do espigón, en dirección a Estacas.

## Xeografía 
Esténdese pola franxa costeira que vai desde a ría de Ferrol ata o porto de Redes.

A vila aresá está situada á beira dunha enseada rodeada de praias que suman case tres quilómetros costeiros de areais de augas tranquilas. As praias máis coñecidas de Ares son A Rampa, O Cruceiro e a A Xunqueira, Redes, Seselle, O Raso, Sabadelle, Río Sandeu e Chanteiro. Tamén hai algunhas calas como Estacas e Centeás e outras calas máis illadas.

## Fauna e flora
En Ares teñen presenza especies como as andoriñas, os morcegos ou os lucecús. A ría é rica en marisco; abundan as centolas, nécoras, ameixas, berberechos, percebes, vieiras etc. Tamén os muxos asoman pola ría e, nalgunhas épocas do ano, sobre todo no verán, é común divisar grupos de arroaces gozando das tranquilas augas desta ría.

Ares ten territorio, o seu litoral máis exterior na ría, dentro da zona especial de conservación (ZEC) e a zona de especial protección para as aves (ZEPA) da "Costa Ártabra".

## Economía 
A economía de Ares baséase na pesca, así como na agricultura e o turismo.

### Turismo 
Entre as festas locais destacan O Voto de Chanteiro, O Carme e as súas procesións marítimas tanto en Redes como en Ares, San Roque en Ares, San Pedro en Cervás e a festividade do Corpus Christi. Na véspera desta última, ata ben entrada a madrugada, toda a xente da vila afánase en cubrir varias rúas do centro con alfombras feitas de flores polas que pasará o día seguinte a procesión.

Ares conta ademais con dous cámpings próximos ás praias, hotel, bares e lugares onde gozar da gastronomía local.

Hai varias rutas de sendeirismo e bicicleta de montala polas que se pode gozar de vistas como a de Montefaro, coas Rías Altas e un océano Atlántico sempre custodiado pola Torre de Hércules.

## Demografía 

Colors=
 id:a value:gray(0.9)
 id:b value:gray(0.7)
 id:c value:rgb(1,1,1)
 id:d value:rgb(0.6,0.7,0.8)

ImageSize = width:450 height:250
PlotArea = left:50 bottom:30 top:30 right:30
DateFormat = x.y
Period = from:0 till:6500
TimeAxis = orientation:vertical
AlignBars = justify
ScaleMajor = gridcolor:b increment:750 start:0
ScaleMinor = gridcolor:a increment:150 start:0
BackgroundColors = canvas:c

BarData=

 bar:1857 text:1857
 bar:1877 text:1877
 bar:1897 text:1897
 bar:1910 text:1910
 bar:1930 text:1930
 bar:1950 text:1950
 bar:1970 text:1970
 bar:1991 text:1991
 bar:2010 text:2010
 bar:2020 text:2020
 bar:2023 text:2023

PlotData=
 color:d width:25 align:left

 bar:1857 from:0 till: 3840
 bar:1877 from:0 till: 4021
 bar:1897 from:0 till: 4128
 bar:1910 from:0 till: 4537
 bar:1930 from:0 till: 4850
 bar:1950 from:0 till: 4724
 bar:1970 from:0 till: 5042
 bar:1991 from:0 till: 4511
 bar:2010 from:0 till: 5705
 bar:2020 from:0 till: 5829
 bar:2023 from:0 till: 6132

PlotData=

 bar:1857 at: 3840 fontsize:s text: 3840 shift:(-10,5)
 bar:1877 at: 4021 fontsize:s text: 4021 shift:(-10,5)
 bar:1897 at: 4128 fontsize:s text: 4128 shift:(-10,5)
 bar:1910 at: 4537 fontsize:s text: 4537 shift:(-10,5)
 bar:1930 at: 4850 fontsize:s text: 4850 shift:(-10,5)
 bar:1950 at: 4724 fontsize:s text: 4724 shift:(-10,5)
 bar:1970 at: 5042 fontsize:s text: 5042 shift:(-10,5)
 bar:1991 at: 4511 fontsize:s text: 4511 shift:(-10,5)
 bar:2010 at: 5705 fontsize:s text: 5705 shift:(-10,5)
 bar:2020 at: 5829 fontsize:s text: 5829 shift:(-10,5)
 bar:2023 at: 6132 fontsize:s text: 6132 shift:(-10,5)

## Política e goberno 
### Goberno municipal 
Julio Iglesias Redondo é o alcalde de Ares dende xuño de 2007. Goberna en solitario cos únicos apoios estables dos cinco concelleiros do seu grupo, o PSdeG-PSOE, e do grupo independente NAL. Na oposición, sentan os edís de PPdeG, BNG.

## Galería de imaxes 
## Parroquias 
## Lugares de Ares 
Para unha lista completa de todos os lugares do concello de Ares vexa Lugares de Ares.

## Notas 
## Véxase tamén 
### Bibliografía 
* 

### Outros artigos 
* Eleccións municipais en Ares

### Ligazóns externas 
* Concello de Ares